Na temelju Uredbe (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka (Opća uredba o zaštiti podataka-GDPR), Zakona o provedbi Opće uredbe o zaštiti podataka (NN 42/18) te čl. 26.-27. Statuta Nacionalnog centra vanjskog vrednovanja obrazovanja (dalje u tekstu: Centar), Upravno vijeće donijelo je na sjednici održanoj _________ 2026. sljedeći
PRAVILNIK O PRIKUPLJANJU, OBRADI I ZAŠTITI OSOBNIH PODATAKA
Uvodne odredbe
Članak 1.
Ovim Pravilnikom Nacionalni centar vanjskog vrednovanja obrazovanja (u daljnjem tekstu: Centar) uređuje opće postupke prikupljanja, obrade, pohrane, prijenosa, korištenja i mjere zaštite osobnih podataka.
U postupku prikupljanja, obrade, pohrane, prijenosa, korištenja i zaštite osobnih podataka primjenjuju se odredbe Uredbe (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka), (u daljnjem tekstu: Opća uredba) i Zakona o provedbi Opće uredbe o zaštiti podataka (NN 42/18) (u daljnjem tekstu: Zakon).
Centar je sukladno čl. 4. Opće uredbe voditelj obrade osobnih podataka koji sam ili s drugima određuje svrhu i sredstva obrade osobnih podataka u skladu s nacionalnim zakonodavstvom i pravom EU.
Centar može u određenim slučajevima sukladno čl. 4. Opće uredbe biti izvršitelj obrade te obrađuje osobne podatke u ime voditelja obrade i sukladno sklopljenom ugovoru.
Rodna neutralnost
Članak 2.
Pojmovi koji se koriste u Pravilniku, a imaju rodni značaj, bez obzira na to koriste li se u muškom ili ženskom rodu, obuhvaćaju na jednak način muški i ženski rod.
Pojmovi
Članak 3.
U skladu s Uredbom pojedini izrazi u ovom Pravilniku imaju sljedeće značenje:
· Osobni podatak je svaki podatak koji se odnosi na pojedinca čiji je identitet utvrđen ili se može utvrditi („ispitanik“); pojedinac čiji se identitet može utvrditi jest osoba koja se može identificirati izravno ili neizravno, osobito uz pomoć identifikatora kao što su ime, identifikacijski broj, podaci o lokaciji, mrežni identifikator ili uz pomoć jednog ili više čimbenika svojstvenih za fizički, fiziološki, genetski, mentalni, ekonomski, kulturni ili socijalni identitet tog pojedinca.
· Obrada znači svaki postupak ili skup postupaka koji se obavljaju na osobnim podacima ili skupovima osobnih podataka, bilo automatiziranim ili neautomatiziranim sredstvima kao što su prikupljanje, bilježenje, organizacija, strukturiranje, pohrana, prilagodba ili izmjena, pronalaženje, obavljanje uvida, uporaba, otkrivanje prijenosom, širenjem ili stavljanjem na raspolaganje na drugi način, usklađivanjem ili kombiniranjem, ograničavanjem, brisanjem ili uništavanjem.
· Sustav pohrane znači svaki strukturirani skup osobnih podataka dostupnih prema posebnim kriterijima, bilo da su centralizirani, decentralizirani ili raspršeni na funkcionalnoj osnovi.
· Voditelj obrade znači fizička ili pravna osoba, tijelo javne vlasti, agencija ili drugo tijelo koje samo ili zajedno s drugima određuje svrhe i sredstva obrade osobnih podataka; kada su svrhe i sredstva takve obrade utvrđeni pravom Unije ili pravom države članice, voditelj obrade ili posebni kriteriji za njegovo imenovanje mogu se predvidjeti pravom Unije ili pravom države članice.
· Izvršitelj obrade znači fizička ili pravna osoba, tijelo javne vlasti, agencija ili drugo tijelo koje obrađuje osobne podatke u ime voditelja obrade;
· Primatelj znači fizička ili pravna osoba, tijelo javne vlasti, agencija ili drugo tijelo kojernu se otkrivaju osobni podaci neovisno o tome je li on treća strana.
· Treća strana znači fizička ili pravna osoba, tijelo javne vlasti, agencija ili drugo tijelo koje nije ispitanik, voditelj obrade, izvršitelj obrade niti osoba koje je ovlaštena za obradu osobnih podataka pod izravnom nadležnošću voditelja obrade ili izvršitelja obrade.
· Privola ispitanika znači svako dobrovoljno, posebno, informirano i nedvosrnisleno izražavanje želja ispitanika kojim on izjavom ili jasnorn potvrdnom radnjom daje pristanak na obradu osobnih podataka koji se na njega odnose.
· Povreda osobnih podataka znači kršenje sigurnosti koje dovodi do slučajnog ili nezakonitog uništenja, gubitka, izmjene, neovlaštenog otkrivanja ili pristupa osobnim podacima koji su preneseni, pohranjeni i na drugi način obrađivani.
Načela
Članak 4.
Osobni podaci prikupljaju se u posebne, izričite i zakonite svrhe te se ne obrađuju na način koji nije u skladu s tako određenom svrhom.
Prikupljaju se i obrađuju samo osobni podaci koji su primjereni, relevantni i ograničeni na ono sto je nužno s obzirorn na svrhu za koju se obrađuju.
U svrhu točnosti podataka Centar po potrebi osobne podatke ažurira.
Osobni podaci koji nisu točni bez odlaganja se brišu ili ispravljaju.
Centar osobne podatke obrađuje isključivo na način kojim se osigurava odgovarajuća sigurnost osobnih podataka, uključujući zaštitu od neovlaštene ili nezakonite obrade, kao i od slučajnog gubitka, uništenja ili oštećenja primjenom odgovarajucih tehničkih ili organizacijskih mjera.
Centar osobne podatke čuva samo onoliko dugo koliko je potrebno u svrhe zbog koje se osobni podaci obrađuju. lznimno, osobni podaci mogu se pohraniti i na dulja razdoblja, ali samo ako će se isti obrađivati isključivo u svrhu arhiviranja u javnom interesu, u svrhu znanstvenog istraživanja ili u statističke svrhe.
Centar osobne podatke obrađuje u skladu s načelima zakonitosti, točnosti, svrhovitosti, sigurnosti, trajnosti, transparentnosti kao i svim drugim načelima definiranim Općom uredbom ili zakonom.
Svaka organizacijska jedinica dužna je osigurati pridržavanje načela iz prethodnog stavka unutar vlastite domene i prilikom obrade osobnih podataka za koje je organizacijska jedinica voditelj obrade.
Vrste podataka
Članak 5.
Centar prikuplja i obrađuje sljedeće podatke:
a. Podatke zaposlenika: ime i prezirne, adresa, osobni identifikacijski broj (OIB), datum i godina rođenja, spol, broj telefona, adresa e-poste, i drugi podaci koji su posebnim propisima propisani kao nužni radi zasnivanja i ostvarivanja prava iz radnog odnosa (kao sto su broj bankovnog računa, podaci s osobne iskaznice i porezne kartice, rodni list/ovi djeteta/djece, stručna sprema, druga znanja i vještine)
b. Podatke svih kandidata prijavljenih na natječaj, bez obzira na rezultat izbora: ime i prezime, adresa stanovanja, broj telefona / mobitela, adresa e-pošte i drugi podaci sukladno natječajnoj dokumentaciji (stručna sprema, druga znanja i vještine)
c. Podatke prikuplja tijekom obavljanja poslova iz svoje djelatnosti:
· za potrebe provođenja znanstvenoistraživačkih radova u području edukacijskih mjerenja  i vanjskog provjeravanja znanja
· za potrebe organiziranja i provođenja ispita temeljenih na nacionalnim standardima uključujući državnu maturu
· Osobne podatke ispitanika i učenika koji pristupaju pisanju nacionalnih ispita, ispita državne mature i ostalih vrednovanja:  državljanstvo, ime i prezime, imena i prezimena oca i majke, OIB, datum i mjesto rođenja, država rođenja, spol, adresa,  škola, email i telefon
· Osobne podatke osoba koje sudjeluju u pripremi i provedbi nacionalnih ispita, ispita državne mature i ostalih vrednovanja (ocjenjivača ispita, ispitnih koordinatora, dežurnih osoba, članova stručne radne skupine, recenzenata i prevoditelja, lektora i čitača, edukacijskih rehabilitatora i osobnih pomagača)
· za potrebe provođenja međunarodnih komparativnih analiza u obrazovanju 
· za potrebe statističke obrade rezultata ispita i vanjskog vrednovanja obrazovanja
d. druge podatke koji su posebnim propisima propisani kao nužni.
Izvršitelj obrade ne smije angažirati drugog izvršitelja obrade bez prethodnog posebnog ili općeg pisanog odabrenja voditelja obrade.
Obrada koju provodi izvršitelj obrade uređuje se ugovorom ili drugim pravnim aktom u skladu s odredbama Uredbe.
Osobni podaci uzimaju se neposredno od ispitanika usmeno i pisanim putem ili iz drugih izvora.
Videonadzor
Članak 6.
Radi zaštite sigurnosti imovine i osoba zaposlenih u Centru, vrši se obrada osobnih podataka putem videonadzora sukladno odredbama Zakona.
Videonadzorom obuhvaćen je prostor 4. kata s 15 kamera, te prostor 5. kata sa 7 kamera, a isključivo u svrhu osiguranja zaštite i sigurnosti imovine i osoba. 
Snimke videonadzora ne smiju se koristiti suprotno ovako utvrđenoj svrsi.
Pravo pristupa osobnim podacima prikupljenim sustavom videonadzora ima samo ovlaštena odgovorna osoba voditelja obrade. Sustav videonadzora zaštićen je od pristupa neovlaštenim osobama. O pristupu snimkama videonadzora vodi se evidencija koja sadrži podatke o vremenu i mjestu pristupa kao i osobama koje su izvršile pristup podacima prikupljenim putem videonadzora.
Videosnimka koja sadržava osobne podatke prikupljene putem videonadzora čuva se najviše 6 mjeseci od dana nastanka sukladno Zakonu. Po isteku ovog razdoblja odnosno popune kapaciteta za pohranu,snimke videonadzora se automatski brišu odnosno presnime.   
Prostor koji je obuhvaćen videonadzorom je kao takav označen vidljivim, uočljivim jasnim znakom tako da sve osobe koje stupaju u taj prostor znaju odnosno moraju znati da je taj prostor pod video nadzorom i ulaskom u taj prostor prihvaćaju tu činjenicu odnosno na nju pristaju.
Na ulazu u  Centar na 4. i na 5. katu navedeni znak videonadzora uz sliku sadrži i tekst kojim se ispitanicima pružaju sljedeće informacije:
· da je prostor pod videonadzorom
· podatke o voditelju obrade
· podatke za kontakt putem kojih ispitanik može ostvariti svoja prava
Obrada podataka
Članak 7.
Centar obrađuje osobne podatke samo ako je ispunjen jedan od sljedećih uvjeta:
· da je ispitanik dao privolu za obradu svojih osobnih podataka u jednu ili više posebnih svrha
· da je obrada nužna za izvršavanje ugovora kojih je ispitanik stranka
· da je obrada nužna radi poštivanja pravnih obveza voditelja obrade
· da je obrada nužna kako bi se zaštitili ključni interesi ispitanika ili druge fizičke osobe
· da je obrada nužna za izvršavanje zadaće od javnog interesa ili pri izvršavanju službene ovlasti voditelja obrade
· da je obrada nužna za potrebe legitimnih interesa Centra kao voditelja obrade ili treće strane, osim kad su od tih interesa jači interesi ili temeljna prava i slobode ispitanika koji zahtijevaju zaštitu osobnih podataka, osobito ako je ispitanik dijete.
Privola
Članak 8.
Privola kojom ispitanik daje Centru pristanak na obradu osobnih podataka koji se na njega odnose je dobrovoljna, u pisanam obliku, lako razumljivog, jasnog i jednostavnog jezika s jasno naznačenom svrhom.
lspitanik ima pravo u svakom trenutku povući svoju privolu te ga se o tome prije davanja privale obavještava. Povlačenje privole ispitanik je ovlašten provesti na isti način na koji je privolu i dao.
Informiranje ispitanika
Članak 9.
Prilikom prikupljanja osobnih podataka od ispitanika Centar na odgovarajući način (usmeno ili pisanim putem) ispitaniku pruža informacije o svrsi obrade, pravnom temelju obrade, razdoblju u kojem će podaci biti pohranjeni, pravu ispitanika na pristup, ispravak ili brisanje osobnih podataka, pravo na ulaganje prigovora i dr.
U slučaju da se podaci ne prikupljaju izravno od ispitanika, uz navedene podatke navodi se i izvor osobnih podataka.
Ispravak podataka
Članak 10.
Ispitanik ima pravo bez nepotrebnog odgađanja ishoditi od voditelja obrade ispravak netočnih osobnih podataka koji se na njega odnose.
Uzimajući u obzir svrhe obrade, ispitanik ima pravo dopuniti nepotpune osobne podatke, među ostalim i davanjem dodatne izjave. 
Brisanje podataka
Članak 11.
lspitanik ima pravo od Voditelja obrade ishoditi brisanje osobnih podataka koji se na njega odnose, a Voditelj obrade je obvezan obrisati osobne podatke bez nepotrebnag odgađanja ako je ispunjen jedan od sljedećih uvjeta:
· osobni podaci više nisu nužni u odnosu na svrhe za koje su prikupljeni ili na drugi način obrađeni;
· ispitanik povuče privolu na kojaj se obrada temelji, a ne postoji druga pravna osnava za obradu;
· ispitanik uloži prigovor na obradu, a legitimni razlozi za realizaciju prava na brisanje imaju veću težinu od legitimnog interesa Voditelja obrade za obradu i/ili čuvanje osobnih podataka;
· osobni podaci su nezakonito obrađeni;
· osobni podaci moraju se brisati radi poštovanja pravne obveze.
Ograničenje obrade podataka
Članak 12.
lspitanik ima pravo od Voditelja obrade tražiti ograničenje obrade u slučaju da osporava točnost osobnih podataka, kada smatra da je obrada nezakonita te se protivi brisanju osobnih podataka i umjesto toga traži ograničenje njihove upotrebe, kada Voditelj obrade više ne treba osobne podatke za potrebe obrade te u slučaju kada je ispitanik uložio prigovor na obradu i očekuje potvrdu nadilaze li legitimni razlozi voditelja obrade razloge ispitanika.
Zaprimanje i prijenos podataka
Članak 13.
Ispitanik ima pravo zaprimiti osobne podatke koji se odnose na njega, a koje je pružio Voditelju obrade u strukturiranom, uobičajeno upotrebljavanom i strojno čitljivom formatu te ima pravo prenijeti te podatke drugom Voditelju obrade. Potrebno je uzeti u obzir da se pravo prijenosa odnosi isključivo na osobne podatke ispitanika.
Rok za ostvarivanje prava
Članak 14.
Centar će na zahtjev ispitanika ili njegovog zakonskog zastupnika odnosno
punomoćnika odmah, a najkasnije u roku od mjesec dana od podnošenja zahtjeva
· informirati ga o svrsi obrade njegovih osobnih podataka, kategorijama osobnih podataka koje se obrađuju, o primateljima ili kategorijama primatelja kojima su osobni podaci otkriveni ili će im biti otkriveni, predviđenom razdoblju za koje će se osobni podaci čuvati, te u slučaju kad se osobni podaci ne prikupljaju od ispitanika, o njihovom izvoru,
· dostaviti ispitaniku ispis osobnih podataka sadržanih u sustavu pohrane koji se na njega odnose
· ispraviti netočne podatke i/ili ih dopuniti,
· provesti brisanje osobnih podataka koji se odnose na ispitanika pod uvjetom da osobni podaci vise nisu nužni u odnosu na svrhe za koje su prikupljeni iii ako ispitanik povuče privolu na kojoj se obrada temelji.
Rok iz stavka 1. ovog članka može se produljiti za dodatna dva mjeseca, uzimajući u
obzir složenost i broj zahtjeva. Centar će obavijestiti podnositelja zahtjeva o svakom takvom produljenju u roku od mjesec dana od podnošenja zahtjeva kao i o razlozima za produljenje.

Ako zahtjev iz stavka 1. ovog članka bude odbijen, Centar će najkasnije u roku od mjesec dana od podnošenja zahtjeva obavijestiti ispitanika o razlozima odbijanja zahtjeva.
Naknada za pružanje informacija ispitanicima
Članak 15.
Centar ispitanicima pruža informacije o obradi njihovih podataka bez naknade.
Iznimno, ako su zahtjevi ispitanika očito neutemeljeni ili pretjerani, od ispitanika će se naplatiti razumna naknada uzimajući u obzir tehničke i administrativne troškove pružanja informacija ili obavijesti.
Prigovor na obradu podataka
Članak 14.
lspitanik ima prava, na temelju svoje posebne situacije, u svakom trenutku uložiti prigovor na obradu osobnih podatka koji se odnose na njega. Voditelj obrade u takvoj situaciji više ne smije obrađivati osobne podatke osim ako dokaže da postoje uvjerljivi legitimni razlozi za obradu koji nadilaze interese, prava i slobode ispitanika ili radi postavljanja, ostvarivanja ili obrane pravnih zahtjeva.
Ako se osobni podaci obrađuju u svrhe znanstvenog istraživanja ili u statističke svrhe, prava i slobode ispitanika iz st. 1. ovog članka mogu se ograničiti ili od njih odstupiti ako zaštitne mjere uključuju pseudonimizaciju ili je to predviđeno posebnim pravom EU ili pravom Republike Hrvatske.
Ukoliko nije moguće u potpunosti identificirati svrhu obrade osobnih podataka u znanstvene svrhe u trenutku prikupljanja podataka ispitanicima bi trebalo omogućiti da svoju privolu daju za određena područja znanstvenog istraživanja uz pridržavanje priznatih etičkih normi koje vrijede za znanstvena istraživanja.
Povreda prava ispitanika
Članak 15.
Ispitanik koji smatra da su mu povrijeđena neka prava zajamčena Uredbom ima pravo podnijeti zahtjev za utvrđivanje povrede prava nadležnom tijelu.
U slučaju povrede osobnih podataka voditelj obrade bez nepotrebnog odgađanja
i, ako je izvedivo, najkasnije 72 sata nakon saznanja o toj povredi, izvješćuje nadležno nadzorno tijelo o povredi osobnih podataka, osim ako nije vjerojatno da će povreda osobnih podataka prouzročiti rizik za prava i slobode pojedinaca. 
Ako izvještaj nije podnesen u roku od 72 sata, kašnjenje mora biti obrazloženo.
Izvršitelj obrade bez nepotrebnog odgađanja izvješćuje voditelja obrade nakon što sazna za povredu osobnih podataka.
U izvješćivanju iz stavka 4. mora se:
· opisati priroda povrede osobnih podataka, uključujući, ako je moguće, kategorije i približan broj dotičnih ispitanika te kategorije i približan broj dotičnih evidencija osobnih podataka,
· navesti ime i kontaktne podatke službenika za zaštitu podataka ili druge kontaktne točke od koje se može dobiti još informacija,
· opisati vjerojatne posljedice povrede osobnih podataka,
· opisati mjere koje je voditelj obrade poduzeo ili predložio poduzeti za rješavanje problema povrede osobnih podataka, uključujući prema potrebi mjere umanjivanja njezinih mogućih štetnih posljedica.
Voditelj obrade dokumentira sve povrede osobnih podataka, uključujući činjenice vezane za povredu osobnih podataka, njezine posljedice i mjere poduzete za popravljanje štete.
U slučaju povrede osobnih podataka koji će vjerojatno prouzročiti visok rizik za prava i slobode pojedinaca, voditelj obrade bez nepotrebnog odgađanja obavješćuje ispitanika o povredi osobnih podataka.
Obavještavanje ispitanika iz prethodnog stavka nije obvezno ako je ispunjen bilo
koji od sljedećih uvjeta:
· voditelj obrade poduzeo je odgovarajuće tehničke i organizacijske mjere zaštite i te su mjere primijenjene na osobne podatke pogođene povredom osobnih podataka, posebno one koje osobne podatke čine nerazumljivima bilo kojoj osobi koja im nije ovlaštena pristupiti, kao što je enkripcija,
· voditelj obrade poduzeo je naknadne mjere kojima se osigurava da više nije vjerojatno da će doći do visokog rizika za prava i slobode ispitanika,
· ako bi se time bi zahtijevao nerazmjeran napor. 
U takvom slučaju mora postojati javno obavještavanje ili slična mjera kojom se ispitanici obavještavaju na jednako djelotvoran način.
Imenovanje službenika za zaštitu podataka
Članak 16.
Ravnatelj Centra imenuje službenika za zaštitu podataka zasebnom odlukom te su njegovi podaci i kontakti objavljeni na službenim web stranicama Centra.
Službenik za zaštitu podataka ima odgovarajuću stručnu spremu, te su njegove zadaće sljedeće:
· informiranje i savjetovanje voditelja obrade te zaposlenika koji obavljaju obradu o
njihovim obvezama iz Opće uredbe i Zakona
· praćenje poštivanja Uredbe i Zakona i politika voditelja obrade iii izvršitelja obrade u odnosu na zaštitu osobnih podataka, uključujući raspodjelu odgovornosti, podizanje svijesti i osposobljavanje zaposlenika koji sudjeluju u postupcima obrade
· pružanje savjeta, kada je to zatraženo, u pogledu procjene učinka na zaštitu podataka i praćenje njezina izvršavanja u skladu s čl. 35. Uredbe
· suradnja s Agencijom za zaštitu osobnih podataka.

Prava i obveze službenika za zaštitu podataka
Članak 17.
Centar osigurava da je službenik za zaštitu podataka na primjeren način i pravodobno uključen u sva pitanja u pogledu zaštite osobnih podataka, te da su mu omogućena potrebna sredstva za izvršavanje njegovih zadaća.
Ispitanici mogu kontaktirati službenika za zaštitu podataka u pogledu svih pitanja povezanih s obradom svojih osobnih podataka i ostvarivanja svojih prava.
Službenik za zaštitu podataka obvezan je čuvati povjerljivost svih podataka i informacija koje sazna u obavljanju svoje dužnosti, a ta obveza traje i nakon prestanka obavljanja dužnosti službenika za zaštitu osobnih podataka. 
Službenik za zaštitu podataka može ispunjavati i druge zadaće i dužnosti. 
Voditelj obrade ili izvršitelj obrade osigurava da takve zadaće i dužnosti ne dovedu do sukoba interesa.
Mjere za učinkovitu zaštitu osobnih podataka
Članak 18.
Centar provodi odgovarajuće tehničke i organizacijske mjere za omogućavanje učinkovite zaštite osobnih podataka od slučajnog gubitka, uništenja, nedopuštenog pristupa, promjene, objavljivanja ili svake druge zlouporabe.
Uzimajući u obzir najnovija dostignuća, troškove provedbe te prirodu, opseg, kontekst i svrhu obrade, kao i rizik različitih razina vjerojatnosti i ozbiljnosti povrede za prava i slobode pojedinaca, voditelj obrade i izvršitelj obrade provode odgovarajuće tehničke i organizacijske mjere kako bi osigurali odgovarajuću razinu sigurnosti s obzirom na rizik, uključujući prema potrebi:
· pseudonimizaciju i enkripciju osobnih podataka,
· sposobnost osiguravanja trajne povjerljivosti, cjelovitosti, dostupnosti i otpornosti sustava i usluga obrade,
· sposobnost pravodobne ponovne uspostave dostupnosti osobnih podataka i pristupa njima u slučaju fizičkog ili tehničkog incidenta,
· proces za redovito testiranje, ocjenjivanje i procjenjivanje učinkovitosti tehničkih organizacijskih mjera za osiguravanje sigurnosti obrade.
Voditelj obrade i izvršitelj obrade poduzimaju mjere kako bi osigurali da svaki pojedinac koji djeluje pod odgovornošću voditelja obrade ili izvršitelja obrade, a koji ima pristup osobnim podacima, ne obrađuje te podatke ako to ne čini prema uputama voditelja obrade, osim ako je to obvezan učiniti prema pravu EU ili pravu države članice. 
Osobni podaci koji se pohranjuju u pisanom obliku čuvaju se u dosjeima, registratorima, ili drugim uobičajenim načinima odlaganja dokumenata u zaključanim ormarima.
Osobni podaci koji se pohranjuju na informatičkim medijima pohranjuju se uporabom metoda i sustava zaštite koje jamče sigurnost i tajnost tako pohranjenih podataka.
Ukoliko je vjerojatno da će određena vrsta obrade, osobito putem novih tehnologija i uzimajući u obzir prirodu, opseg, kontekst i svrhe obrade, prouzročiti visok rizik za prava i slobode pojedinaca, Voditelj obrade prije obrade provodi procjenu učinka predviđenih postupaka obrade za zaštitu osobnih podataka. 
Jedna procjena može se odnositi na niz sličnih postupaka obrade koji predstavljaju slične visoke rizike.
Prema potrebi Voditelj obrade provodi preispitivanje kako bi procijenio je li obrada provedena u skladu s procjenom učinka na zaštitu podataka barem onda kada postoji promjena u razini rizika koji predstavljaju postupci obrade.
Voditelj obrade ima pravo zatražiti nadzor nad radnjama na podacima i nadzor nad prijenosom podataka kada smatra da je isto potrebno.
Voditelj obrade dužan je provjeravati kako se prikupljaju i čuvaju privole te ima li potrebe za promjenama izjava o privatnosti (sadrži pravnu osnovu za prikupljanje, period čuvanja i pravo na prigovor nadležnom tijelu u slučaju povrede prava).
Izvršitelj obrade
Članak 19.
Ukoliko voditelj obrade odredi izvršitelje obrade, oni su dužni:
· obrađivati podatke samo po nalogu Voditelja obrade,
· imati potpisane izjave o povjerljivosti,
· čuvati zapise o obradi,
· implementirati odgovarajuću zaštitu,
· dobiti privolu u slučaju podugovaranja,
· surađivati s Voditeljem obrade kod prijave povrede, zahtjeva za pristup i procjena učinka na zaštitu privatnosti
Voditelj obrade i izvršitelji obrade dužni su uništiti podatke nakon proteka roka predviđenih internim aktima voditelja obrade, važećim prisilnim propisima ili kada prestane svrha zbog koje su osobni podaci obrađivani.
Centar vodi evidenciju aktivnosti obrade za koje je odgovoran, koji se stalno obraduju odnosno za one podatke čija obrada nije povremena.
Ta evidencija sadržava sve sljedeće informacije:
a. Ime i kontaktne podatke voditelja obrade i službenika za zaštitu podataka;
b. Svrhu obrade;
c. Opis kategorija ispitanika i kategorija osobnih podataka;
d. Kategorije primatelja kojima su osobni podaci otkriveni ili će im biti otkriveni, uključujući primatelje u trećim zemljama ili međunarodne organizacije;
e. Eventualne prijenose osobnih podataka u treću zemlju ili međunarodnu organizaciju, uključujući identificiranje te treće zemlje ili međunarodne organizacije te, u slučaju prijenosa iz članka 49. stavka 1. drugog podstavka Uredbe, dokumentaciju o odgovarajućim zaštitnim mjerama;
f. Ako je to moguće, predviđene rokove za brisanje različitih kategorija podataka;
g. Ako je moguće, opći opis tehničkih i organizacijskih sigurnosnih mjera iz članka 32. stavka 1. Uredbe.
Evidencije iz prethodnog stavka moraju biti u pisanom obliku, uključujući elektronički oblik.
Voditelj obrade, na zahtjev, daje nadzornom tijelu uvid u evidenciju.
Završne odredbe
Članak 20.
Ovaj Pravilnik objavit će se na internetskim stranicama Centra i stupa na snagu osmog dana od dana objave. 
KLASA:
URBROJ:

